HU Az Európai Unió Hivatalos Lapja C 300/25

A francia kormány közleménye a szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló, 1994. május 30-i 94/22/EK európai parlamenti és tanácsi irányelvről (1)

(Hirdetmény folyékony és gáznemű szénhidrogének kutatására vonatkozó kizárólagos engedély – ún. „Permis de Plivot” – iránti kérelemről)

(EGT vonatkozású szöveg)

(2006/C 300/09)

A Lundin International társaság (székhelye: Maclaunay, 51210 Montmirail, Franciaország) 2006. április 14-én beérkezett kérelmében folyékony vagy gáznemű szénhidrogének kutatására feljogosító, öt évre szóló kizárólagos engedélyért, ún. „Permis de Plivot”-ért folyamodott, körülbelül 396 négyzetkilométernyi, Marne megyében fekvő területre vonatkozóan.

Az engedély érvényességi területének határvonalát a földrajzi koordinátáikkal meghatározott alábbi csúcsokat felsorolásuk sorrendjében összekötő délkörök és szélességi körök ívei alkotják, a párizsi délkört véve kezdő meridiánnak.

Csúcsok Földrajzi hosszúság Földrajzi szélesség A 1,80 gr K 54,50 gr É B 2,20 gr K 54,50 gr É C 2,20 gr K 54,30 gr É D 2,00 gr K 54,30 gr É E 2,00 gr K 54,40 gr É F 1,80 gr K 54,40 gr É

A kérelmek benyújtása

A kezdeti kérelmet és a versengő kérelmeket beadó kérvényezőknek igazolniuk kell, hogy a bányászati engedélyekre vonatkozó, 1995. április 19-i 95-427 sz. módosított rendelet 3., 4. és 5. cikkében meghatározott engedélyezési feltételek teljesülnek.

Az érdekelt társaságok versengő kérelmet nyújthatnak be ezen felhívás közzétételétől számított kilencven napon belül az Európai Közösségek Hivatalos Lapja 1994. december 30-i C 374. számának 11. oldalán közzétett, a szénhidrogénekre vonatkozó bányászati engedélyek franciaországi megszerzéséről szóló hirdetményben összefoglalt szabályok szerint, amelyeket a bányászati engedélyekre vonatkozó, 1995. április 19-i módosított 95-427 sz. rendelet (a Francia Köztársaság Hivatalos Közlönye, 1995. április 22.) állapított meg.

A versengő kérelmeket az alább megadott címen lehet benyújtani a bányászatért felelős minisztériumhoz. A kezdeti kérelemre és a versengő kérelmekre vonatkozó határozatokat a kezdeti kérelemnek a francia hatóságok általi kézhezvételétől számított két éven belül, azaz 2008. április 14-ig meghozzák.

A tevékenység folytatására és leállítására vonatkozó feltételek és követelmények.

A kérvényezők figyelmébe ajánljuk a bányászati törvény 79. és 79.1. cikkét és a bányászati munkákról, a földfelszín alatti tárolási munkákról és és a bányák és a földfelszín alatti tárolás rendőrségéről szóló, 1995. május 9-i 2006-649 sz. módosított rendeletet (décret) (a Francia Köztársaság Hivatalos Közlönye, 2006. június 3.)

További felvilágosításért a Gazdasági, Pénzügyi és Ipari Minisztériumhoz fordulhat: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent Auriol, Télédoc 133, F-75703 Paris Cedex 13 [tel.: (33) 144 97 23 02, fax: (33) 144 97 05 70].

A fent említett rendeleti rendelkezésekhez a Légifrance honlapon, a

http://www.legifrance.gouv.fr internetcímen lehet hozzáférni.

(1) HL L 164., 1994.6.30., 3. o.